ทุพภิกขภัยในเกาหลีเหนือ

ทุพภิกขภัยในเกาหลีเหนือ () หรือที่รัฐบาลขนานนามว่า การเดินทัพอันแสนตรากตรำ (Arduous March; ) คือช่วงเวลาแห่งความอดอยากครั้งใหญ่ควบคู่ไปกับวิกฤตเศรษฐกิจโดยทั่วไปตั้งแต่ ค.ศ. 1994 ถึง 2000 ในประเทศเกาหลีเหนือ ในช่วงเวลานี้มีการแปรพักตร์จากเกาหลีเหนือเพิ่มขึ้นซึ่งพุ่งแตะระดับสูงสุดในช่วงปลายของทุพภิกขภัย

ทุพภิกขภัยดังกล่าวมีต้นตอมาจากปัจจัยหลากหลาย การบริหารเศรษฐกิจที่ผิดพลาดและการสูญเสียการสนับสนุนจากสหภาพโซเวียตส่งผลให้การผลิตอาหารและการนำเข้าลดลงอย่างรวดเร็ว อุทกภัยและภัยแล้งที่เกิดขึ้นอย่างต่อเนื่องซ้ำเติมวิกฤตให้รุนแรงยิ่งขึ้น รัฐบาลเกาหลีเหนือและระบบเศรษฐกิจแบบวางแผนจากส่วนกลางพิสูจน์แล้วว่าขาดความยืดหยุ่นเกินกว่าจะลดทอนความรุนแรงของภัยพิบัติได้อย่างมีประสิทธิภาพ เกาหลีเหนือพยายามขอรับความช่วยเหลือและโอกาสทางการค้า แต่กลับล้มเหลวในการได้รับความสนใจในช่วงแรก

ประมาณการจำนวนผู้เสียชีวิตมีความแตกต่างกันอย่างมาก จากจำนวนประชากรทั้งหมดประมาณ 22 ล้านคน มีชาวเกาหลีเหนือระหว่าง 240,000 ถึง 3,500,000 คนที่เสียชีวิตจากความอดอยากหรือโรคภัยไข้เจ็บที่เกี่ยวข้องกับความหิวโหย โดยจำนวนผู้เสียชีวิตพุ่งสูงที่สุดใน ค.ศ. 1997Noland, Marcus, Sherman Robinson and Tao Wang, Famine in North Korea: Causes and Cures , Institute for International Economics. รายงานของสำนักสำมะโนสหรัฐใน ค.ศ. 2011 ประมาณการจำนวนผู้เสียชีวิตส่วนเกินจาก ค.ศ. 1993 ถึง 2000 ว่าอยู่ระหว่าง 500,000 ถึง 600,000 คน

 การเดินทัพอันแสนตรากตรำ 
คำว่า "การเดินทัพอันแสนตรากตรำ" (Arduous March) หรือ "การเดินทัพแห่งความทุกข์" (March of Suffering) กลายเป็นคำอุปมาอย่างเป็นทางการสำหรับทุพภิกขภัยภายหลังการรณรงค์โฆษณาชวนเชื่อของรัฐใน ค.ศ. 1993 โรดงชินมุน กระตุ้นให้พลเมืองเกาหลีเหนือระลึกถึงความทรงจำจากนิทานอุทาหรณ์โฆษณาชวนเชื่อสมัยที่คิม อิล-ซ็องเป็นผู้บัญชาการนักรบกองโจรต่อต้านญี่ปุ่นกลุ่มเล็ก ๆ เรื่องราวดังกล่าวซึ่งถูกเรียกว่าการเดินทัพอันแสนตรากตรำ ได้รับการบรรยายไว้ว่าเป็นการ "ต่อสู้กับศัตรูนับพันในอุณหภูมิต่ำกว่าศูนย์องศา 20 องศาเซลเซียส โดยเผชิญกับหิมะที่ตกหนักและความอดอยาก ขณะที่ธงแดงโบกสะบัดอยู่เบื้องหน้าแถวขบวน"

ส่วนหนึ่งของการรณรงค์โดยรัฐนี้ การใช้คำต่าง ๆ เช่น 'ทุพภิกขภัย' (famine) และ 'ความหิวโหย' (hunger) ถูกสั่งห้ามเนื่องจากบ่งบอกถึงความล้มเหลวของรัฐบาล พลเมืองที่กล่าวว่าการเสียชีวิตมีสาเหตุมาจากทุพภิกขภัยอาจประสบปัญหาความเดือดร้อนอย่างรุนแรงกับทางการ มีการตั้งกลุ่มพิเศษ (ชิมฮวาโจ - Simhwajo) ขึ้นเพื่อกวาดล้างพลเมืองที่ต้องรับผิดชอบ

ภูมิหลัง
ในเกาหลีเหนือ ทุพภิกขภัยนี้ถูกเรียกว่าการเดินทัพอันแสนตรากตรำ () ถือเป็นหนึ่งในเหตุการณ์ที่สำคัญที่สุดในประวัติศาสตร์เกาหลีเหนือ เนื่องจากบีบบังคับให้ประเทศและประชากรต้องเปลี่ยนแปลงวิถีชีวิตในรูปแบบพื้นฐานและในลักษณะที่ไม่ได้คาดการณ์ไว้

พื้นที่น้อยกว่าร้อยละ 20 ของภูมิประเทศที่เป็นภูเขาในเกาหลีเหนือเป็นที่ดินที่สามารถเพาะปลูกได้ พื้นที่ส่วนใหญ่ปราศจากน้ำค้างแข็งเพียงหกเดือนต่อปี และสามารถปลูกพืชได้เพียงหนึ่งฤดูกาลต่อปีเท่านั้น ประเทศนี้ไม่เคยพึ่งพาตนเองได้ในด้านการผลิตอาหาร และผู้เชี่ยวชาญหลายคนถือว่าเป็นเรื่องไม่สมเหตุสมผลและไม่รอบคอบในทางเศรษฐกิจที่ประเทศจะมุ่งเป้าไปที่การพึ่งพาตนเองแทนที่จะใช้การค้า ด้วยภูมิประเทศของเกาหลีเหนือ การทำฟาร์มจึงกระจุกตัวอยู่ตามที่ราบของสี่จังหวัดชายฝั่งตะวันตกเป็นหลัก ที่ซึ่งมีฤดูกาลเพาะปลูกยาวนานกว่า มีที่ดินราบ มีปริมาณน้ำฝนจำนวนมาก และมีดินที่มีระบบชลประทานที่ดีซึ่งเอื้อต่อการเพาะปลูกพืชในปริมาณสูง นอกเหนือจากจังหวัดชายฝั่งตะวันตกแล้ว ที่ดินที่อุดมสมบูรณ์ยังทอดยาวผ่านจังหวัดแถบชายฝั่งตะวันออกด้วย อย่างไรก็ตาม จังหวัดตอนในอย่างเช่นจังหวัดชากังและจังหวัดรยังกังนั้นมีความเป็นภูเขา แห้งแล้ง และหนาวเย็นเกินกว่าจะรองรับการทำฟาร์มพืชอาหาร

ในทศวรรษ 1980 สหภาพโซเวียตเริ่มการรณรงค์ปฏิรูปอย่างถอนรากถอนโคนที่รู้จักในชื่อเปเรสตรอยคา เริ่มเรียกร้องให้เกาหลีเหนือชดใช้คืนความช่วยเหลือทั้งในอดีตและปัจจุบันที่ส่งมายังเกาหลีเหนือซึ่งเป็นจำนวนเงินที่เกาหลีเหนือไม่สามารถชดใช้ได้ เมื่อถึง ค.ศ. 1991 สหภาพโซเวียตได้ล่มสลายลงพร้อมกับกลุ่มตะวันออก ส่งผลให้ความช่วยเหลือและการผ่อนปรนทางการค้าทั้งหมดสิ้นสุดลง เช่น น้ำมันราคาถูก หากปราศจากความช่วยเหลือจากโซเวียต กระแสการนำเข้าสู่ภาคเกษตรกรรมของเกาหลีเหนือก็ยุติลง และรัฐบาลพิสูจน์แล้วว่าขาดความยืดหยุ่นเกินกว่าจะตอบสนอง การนำเข้าพลังงานลดลงร้อยละ 75 เศรษฐกิจเข้าสู่วงจรขาลง โดยการนำเข้าและส่งออกลดลงควบคู่กัน เหมืองถ่านหินที่ถูกน้ำท่วมต้องใช้ไฟฟ้าในการเดินเครื่องสูบน้ำ และการขาดแคลนถ่านหินทำให้การขาดแคลนไฟฟ้าทวีความรุนแรงขึ้น เกษตรกรรมที่ต้องพึ่งระบบชลประทานที่ใช้พลังงานไฟฟ้า ปุ๋ยเคมี และยาปราบศัตรูพืชได้รับผลกระทบอย่างหนักเป็นพิเศษจากการล่มสลายทางเศรษฐกิจ

ชาวเกาหลีเหนือส่วนใหญ่ประสบกับการขาดแคลนสารอาหารมาเป็นเวลานานก่อนช่วงกลางทศวรรษ 1990 ประเทศได้มาถึงขีดจำกัดของความสามารถในการผลิต และไม่สามารถตอบสนองต่อปัจจัยภายนอกที่ส่งผลกระทบได้อย่างมีประสิทธิภาพ

บริษัทการค้าของรัฐเกาหลีเหนือปรากฏขึ้นในฐานะวิธีการทางเลือกในการดำเนินความสัมพันธ์ทางเศรษฐกิจระหว่างประเทศ ตั้งแต่กลางทศวรรษ 1980 บริษัทการค้าของรัฐเหล่านี้กลายเป็นช่องทางสำคัญในการระดมทุนสำหรับระบอบ โดยรายได้ร้อยละหนึ่งจะส่ง "เข้าสู่บัญชีส่วนตัวของคิม จ็อง-อิลโดยตรง... [ซึ่งถูก] นำไปใช้เพื่อสร้างและรักษาความจงรักภักดีของผู้นำระดับสูง"

ในไม่ช้าประเทศได้กำหนดมาตรการรัดตัว ซึ่งขนานนามว่าการณรงรงค์ "กินข้าววันละสองมื้อ" มาตรการเหล่านี้พิสูจน์แล้วว่าไม่เพียงพอในการยับยั้งความเสื่อมโทรมทางเศรษฐกิจ ตามคำกล่าวของศาสตราจารย์เฮเซล สมิธ แห่งมหาวิทยาลัยแครนฟีลด์::

หากปราศจากความช่วยเหลือจากประเทศเหล่านี้ เกาหลีเหนือไม่สามารถป้องกันทุพภิกขภัยที่กำลังจะมาถึงได้ ชั่วระยะเวลาหนึ่ง จีนเข้ามาเติมเต็มช่องว่างที่เกิดจากการล่มสลายของสหภาพโซเวียตและค้ำจุนการจัดหาอาหารของเกาหลีเหนือด้วยความช่วยเหลือจำนวนมากHaggard & Noland, Hunger and Human Rights, supra note 70, at 14. เมื่อถึง ค.ศ. 1993 จีนจัดหาการนำเข้าเชื้อเพลิงร้อยละ 77 และการนำเข้าอาหารร้อยละ 68 ให้แก่เกาหลีเหนือ ใน ค.ศ. 1993 จีนประสบภาวะขาดแคลนธัญพืชของตนเองและต้องการเงินตราสกุลแข็ง จึงตัดลดความช่วยเหลือแก่เกาหลีเหนือลงอย่างมาก

ใน ค.ศ. 1997 ซอ กวัน-ฮี รัฐมนตรีว่าการกระทรวงเกษตรเกาหลีเหนือ ถูกกล่าวหาว่าเป็นจารชนให้แก่รัฐบาลสหรัฐและทำการวินาศกรรมเกษตรกรรมของเกาหลีเหนือโดยเจตนา ซึ่งนำไปสู่ทุพภิกขภัย ส่งผลให้เขาถูกประหารชีวิตต่อหน้าสาธารณชนโดยการยิงเป้าโดยรัฐบาลเกาหลีเหนือ

สาเหตุ
อุทกภัยและภัยแล้ง
ภาวะเศรษฐกิจถดถอยและนโยบายที่ล้มเหลวกลายเป็นบริบทที่นำไปสู่ทุพภิกขภัย แต่อุทกภัยในช่วงกลางทศวรรษ 1990 คือสาเหตุโดยตรง อุทกภัยในเดือนกรกฎาคมและสิงหาคม ค.ศ. 1995 ถูกบรรยายโดยผู้สังเกตการณ์อิสระว่าเป็นเหตุการณ์ "ที่มีสัดส่วนราวกับภัยพิบัติในคัมภีร์ไบเบิล" โดยมีประมาณการว่าส่งผลกระทบต่อพื้นที่มากถึงร้อยละ 30 ของประเทศ

ขณะที่อุทกภัยอันรุนแรงทำลายล้างประเทศใน ค.ศ. 1995 ที่ดินเพาะปลูกได้ ผลผลิต การสำรองธัญพืช รวมถึงโครงสร้างพื้นฐานทางสังคมและเศรษฐกิจต่างถูกทำลายลง กรมกิจการมนุษยธรรมแห่งสหประชาชาติ (United Nations Department of Humanitarian Affairs) รายงานว่า "ระหว่างวันที่ 30 กรกฎาคมถึง 18 สิงหาคม ค.ศ. 1995 ฝนที่ตกหนักอย่างต่อเนื่องก่อให้เกิดอุทกภัยที่สร้างความเสียหายอย่างหนักในสาธารณรัฐประชาธิปไตยประชาชนเกาหลี (DPRK) ในพื้นที่หนึ่ง คืออำเภอพย็องซัน จังหวัดฮวังแฮเหนือ มีบันทึกว่าปริมาณฝนตกลงมาถึง ภายในเวลาเพียงเจ็ดชั่วโมง เป็นความเข้มข้นของหยาดน้ำฟ้าที่ไม่เคยปรากฏมาก่อนในพื้นที่นี้... ปริมาณการไหลของน้ำในแม่น้ำอัมนกที่เอ่อล้น ซึ่งไหลตามแนวชายแดนเกาหลี/จีน ถูกประมาณการไว้ที่ 4.8 พันล้านตันในช่วงเวลา 72 ชั่วโมง อุทกภัยขนาดนี้ไม่เคยมีบันทึกมาก่อนในรอบอย่างน้อย 70 ปี"

ปัญหาสำคัญที่เกิดจากอุทกภัยไม่ได้มีเพียงการทำลายที่ดินเพาะปลูกและผลผลิตเท่านั้น แต่ยังรวมถึงการสูญเสียคลังธัญพืชสำรองฉุกเฉิน เนื่องจากคลังจำนวนมากถูกเก็บไว้ใต้ดิน ข้อมูลจากสหประชาชาติระบุว่าอุทกภัยใน ค.ศ. 1994 และ 1995 ทำลายธัญพืชสำรองไปประมาณ 1.5 ล้านตันUN Department of Humanitarian Affairs, "Consolidated UN Inter Agency-Appeal", 1 July 1996-21 March 1997. และศูนย์ควบคุมโรคติดต่อสหรัฐระบุว่าร้อยละ 12 ของการผลิตธัญพืช (หรือ 1.2 ล้านตัน) สูญเสียไปในอุทกภัย ค.ศ. 1995UN Department of Humanitarian Affairs, "Status of Public Health-Democratic People's Republic of Korea, April 1997" นอกจากนี้ยังเกิดอุทกภัยครั้งใหญ่ตามมาอีกใน ค.ศ. 1996 และภัยแล้งใน ค.ศ. 1997

เกาหลีเหนือสูญเสียกำลังการผลิตไฟฟ้าที่ประมาณการไว้ร้อยละ 85 ด้วยความเสียหายจากอุทกภัยที่มีต่อโครงสร้างพื้นฐาน เช่น โรงไฟฟ้าพลังน้ำ เหมืองถ่านหิน รวมถึงสิ่งอำนวยความสะดวกด้านการจัดหาและการขนส่งDavid F. Von Hippel and Peter Hayes, "North Korean Energy Sector: Current Status and Scenarios for 2000 and 2005", in Economic Integration of the Korean Peninsula, ed. Noland, 89. สหประชาชาติรายงานว่าการขาดแคลนไฟฟ้าตั้งแต่ ค.ศ. 1995 ถึง 1997 ไม่ได้เกิดจากการขาดแคลนน้ำมัน เนื่องจากมีเพียงสองจากสถานีไฟฟ้าทั้งหมด 24 แห่งที่ต้องพึ่งน้ำมันเตาในการผลิตไฟฟ้า และสถานีเหล่านี้ได้รับการสนับสนุนโดยองค์การพัฒนาพลังงานคาบสมุทรเกาหลี (KEDO) พลังงานไฟฟ้าประมาณร้อยละ 70 ที่ผลิตในสาธารณรัฐประชาธิปไตยประชาชนเกาหลีมาจากแหล่งพลังงานน้ำ และภัยแล้งที่รุนแรงในช่วงฤดูหนาวถึงฤดูใบไม้ผลิต่อเนื่องใน ค.ศ. 1996 และ ค.ศ. 1997 (ประกอบกับการชำรุดของกังหันน้ำขนาดใหญ่แห่งหนึ่งในแม่น้ำยาลู่) ก่อให้เกิดการขาดแคลนครั้งใหญ่ทั่วประเทศในเวลานั้น ส่งผลให้การขนส่งทางรางลดลงอย่างรุนแรง (ซึ่งเกือบทั้งหมดต้องพึ่งพลังงานไฟฟ้า) ซึ่งในทางกลับกันส่งผลให้เกิดการขาดแคลนการจัดหาถ่านหินไปยังโรงไฟฟ้าพลังงานถ่านหินที่ผลิตไฟฟ้าส่วนที่เหลืออีกร้อยละ 20 ของประเทศIan Davies, quoted in Beal, "Waters of Prosperity"

ความล้มเหลวของระบบปันส่วนของรัฐ
ความเปราะบางต่ออุทกภัยและทุพภิกขภัยของเกาหลีเหนือถูกซ้ำเติมด้วยความล้มเหลวของระบบปันส่วนของรัฐ ระบอบปฏิเสธที่จะดำเนินนโยบายที่จะอนุญาตให้มีการนำเข้าอาหารและกระจายอาหารโดยปราศจากการเลือกปฏิบัติไปยังทุกภูมิภาคของประเทศ ในช่วงทุพภิกขภัย ชนชั้นแรงงานในเมืองตามเมืองและตำบลต่าง ๆ ในจังหวัดแถบตะวันออกของประเทศได้รับผลกระทบหนักเป็นพิเศษHaggard, Stephan. Nolan, Marcus. 2007. Famine in North Korea. New York; Columbia University Press. p.51การกระจายอาหารสะท้อนให้เห็นถึงหลักการพื้นฐานของการจัดลำดับชั้นทางสังคมในระบบคอมมิวนิสต์Haggard, Stephan. Nolan, Marcus. 2007. Famine in North Korea. New York; Columbia University Press. p.53

ผู้สังเกตการณ์ต่างชาติอ้างว่าอาหารได้รับการแจกจ่ายแก่ผู้คนตามสถานะทางการเมืองและระดับความภักดีต่อรัฐHaggard, Stephan. Nolan, Marcus. 2007. Famine in North Korea. New York; Columbia University Press. p.54

โครงสร้างมีดังต่อไปนี้ (โครงการอาหารโลกพิจารณาว่าธัญพืช 600 กรัมต่อวันนั้นน้อยกว่า "สัดส่วนเพื่อการประทังชีวิต"):
 ประเภท  ปริมาณที่ได้รับการจัดสรร แรงงานอุตสาหกรรมที่ได้รับสิทธิพิเศษ  900 กรัม/วัน แรงงานทั่วไป  700 กรัม/วัน พลเมืองเกษียณอายุ  300 กรัม/วัน เด็กอายุ 2–4 ปี  200 กรัม/วัน

อย่างไรก็ตาม ระยะเวลาการขาดแคลนอาหารที่ยาวนานส่งผลกระทบต่อระบบ และทำให้ปริมาณการจัดสรรอาหารที่มีอยู่ถูกแบ่งกระจายอย่างเบาบางไปยังกลุ่มต่าง ๆ ส่งผลกระทบต่อประชากรร้อยละ 62 ที่พึ่งพาระบบปันส่วนของรัฐเพียงอย่างเดียว เมื่อถึง ค.ศ. 1997 ระบบสามารถเลี้ยงดูประชากรได้เพียงร้อยละ 6 เท่านั้น
 ปี (ค.ศ.)  การเปลี่ยนแปลง 1987  ลงลงร้อยละ 10 1992  ลดลงอีกร้อยละ 10 1994  จาก 470 กรัม/วัน ลดลงเหลือ 420 กรัม/วัน 1997  128 กรัม/วัน

อย่างไรก็ตาม การศึกษาใน ค.ศ. 2008 พบว่าไม่มีความแตกต่างในด้านโภชนาการของเด็กระหว่างอำเภอที่ประสบอุทกภัยและที่ไม่ประสบอุทกภัย

สาเหตุระยะยาว
ทุพภิกขภัยยังเป็นผลมาจากการสะสมของการตัดสินใจของรัฐบาลหลายประการที่เกิดขึ้นอย่างต่อเนื่องและยาวนานหลายทศวรรษ ความพยายามที่จะดำเนินตามแบบจำลองเศรษฐกิจระบบปิดทำให้ระบอบละทิ้งโอกาสในการเข้าสู่ตลาดระหว่างประเทศและการนำเข้าอาหารแต่กลับหันไปจำกัดความต้องการแทน เช่น การรณรงค์ "กินข้าววันละสองมื้อ" ใน ค.ศ. 1991 ความพยายามที่จะเพิ่มการส่งออกและหาเงินตราต่างประเทศผ่านเขตการค้าเสรีราจิน-ซ็อนบงใน ค.ศ. 1991 ไม่ประสบความสำเร็จ เนื่องจากตั้งอยู่ในส่วนที่ห่างไกลที่สุดของเกาหลีเหนือและขาดฐานรากทางกฎหมายที่ชัดเจนสำหรับการดำเนินธุรกิจระหว่างประเทศ  รัฐบาลเกาหลีเหนือยังพลาดโอกาสในทางเลือกเครื่องมือระยะสั้นที่จะกู้ยืมเงินจากต่างประเทศเพื่อนำมาจัดซื้ออาหารเข้าประเทศหลังผิดนัดชำระหนี้เงินกู้ต่างประเทศในทศวรรษ 1970

บริการสุขภาพ

เวชภัณฑ์ที่ไม่เพียงพอ การปนเปื้อนในน้ำและสิ่งแวดล้อม การขัดข้องของกระแสไฟฟ้าที่เกิดขึ้นบ่อยครั้ง และการฝึกอบรมที่ล้าสมัยนำไปสู่ วิกฤตการณ์ด้านบริการสุขภาพที่ซ้ำเติมความหายนะในภาพรวม ตามรายงานของคณะผู้แทนยูนิเซฟ (UNICEF) ใน ค.ศ. 1997 โรงพยาบาลต่าง ๆ มีความสะอาดแต่หอผู้ป่วยกลับไม่มีแม้กระทั่งเครื่องมือและอุปกรณ์พื้นฐานที่สุด เช่น เครื่องวัดความดันโลหิต เทอร์โมมิเตอร์ เครื่องชั่งน้ำหนัก ถาดรูปไต ไม้กดลิ้น ชุดอุปกรณ์ให้สารน้ำทางหลอดเลือดดำ เป็นต้น คณะทำงานพบเห็นผู้ป่วยจำนวนมากได้รับการรักษาด้วยชุดให้สารน้ำทางหลอดเลือดดำที่ทำจากขวดเบียร์ทำเอง ซึ่งไม่ผ่านการฆ่าเชื้อ ไม่มีการรักษาด้วยการให้สารน้ำทางปากและไม่มีแม้กระทั่งยาพื้นฐานที่สุด เช่น ยาระงับปวด และยาปฏิชีวนะUNICEF, "DPRK Mission Report", 1997.

ทุพโภชนาการที่แพร่หลาย

จากการถูกทำลายอย่างกว้างขวางของผลผลิตทางการเกษตรและแหล่งสำรองอาหาร ประชากรส่วนใหญ่ตกอยู่ในภาวะสิ้นหวังในเรื่องอาหาร รวมถึงพื้นที่ที่มีการผลิตอาหารอย่างมั่นคง ใน ค.ศ. 1996 มีรายงานว่าผู้คนใน "ส่วนที่เรียกกันว่าพื้นที่ที่มั่งคั่งกว่าของประเทศ มีความหิวโหยมากจนพวกเขากินข้าวโพดก่อนที่ผลผลิตจะเจริญเติบโตเต็มที่""Hungry for Peace: International Security, Humanitarian Assistance, and Social Change in North Korea",  Hazel Smith, p. 66, United States Institute of Peace, 2005. สิ่งนี้ทำให้ผลผลิตที่คาดการณ์ไว้ของเก็บเกี่ยวที่ถูกทำลายอยู่แล้วลดลงไปร้อยละ 50FAO/WFP, "Food and Crop Assessment Mission to the DPRK", Rome, December 10, 1997.

ผู้คนในทุกแห่งหนได้รับผลกระทบจากวิกฤตการณ์โดยไม่เกี่ยงข้องกับเพศ ความสังกัด หรือชนชั้นทางสังคม ทุพโภชนาการในเด็กซึ่งระบุได้จากการที่มีน้ำหนักตัวต่ำกว่าเกณฑ์อย่างรุนแรง พบอยู่ที่ร้อยละ 3 ใน ค.ศ. 1987 ร้อยละ 14 ใน ค.ศ. 1997 และร้อยละ 7 ใน ค.ศ. 2002Schwekendiek, Daniel. "A socioeconomic history of North Korea", Jefferson and London, McFarland Publishers, 2011, p. 60

+การผลิตข้าวและข้าวโพดของเกาหลีเหนือตั้งแต่ ค.ศ. 1989 ถึง ค.ศ. 1997『UNDP[1998]』 ปี (ค.ศ.) 1989  1990  1991  1992  1993  1994  1995  1996  1997 ข้าว (ล้านตัน) 3.24  3.36  3.07  3.34  3.56  2.18  1.40  0.98  1.10 ข้าวโพด (ล้านตัน) 4.34  3.90  4.20  3.72  3.94  3.55  1.37  0.83  1.01

กองทัพ
ซ็อนกุน คือนโยบาย "ทหารมาก่อน" ของเกาหลีเหนือ ซึ่งให้ลำดับความสำคัญแก่กองทัพประชาชนเกาหลีในกิจการแห่งรัฐและจัดสรรทรัพยากรของชาติให้แก่ "กองทัพเป็นอันดับแรก" แม้กองทัพจะได้รับลำดับความสำคัญในการปันส่วนอาหาร แต่ไม่ได้หมายความว่าพวกเขาทุกคนจะได้รับส่วนแบ่งที่อุดมสมบูรณ์John Powell, "Testimony to the Sub-committee on East Asia and the Pacific of the US House of Representatives, 2 May 2002", reproduced as "Special Report, North East Asia Peace and Security Network", May 20, 2002.

กองทัพควรจะต้องหาวิธีปลูกอาหารเพื่อเลี้ยงตนเองและพัฒนาอุตสาหกรรมที่จะช่วยให้สามารถซื้ออาหารและสิ่งของจำเป็นจากต่างประเทศได้ ส่วนแบ่งที่บุคลากรทางทหารได้รับนั้นเป็นเพียงขั้นพื้นฐานอย่างมาก และ "ทหารธรรมดาในกองทัพที่มีกำลังพลนับล้านนายมักจะยังคงหิวโหย เช่นเดียวกับครอบครัวของพวกเขาที่ไม่ได้รับสิทธิพิเศษเพียงเพราะมีบุตรชายหรือบุตรสาวรับใช้ในกองทัพ"International FIDES Service no. 4144, "Hell on Earth: The Church Must Wipe the Tears", April 23, 1999, .

สตรี
สตรีต้องทนทุกข์อย่างมีนัยสำคัญเนื่องจากโครงสร้างทางเพศของสังคมเกาหลีเหนือ ซึ่งถือว่าสตรีมีหน้าที่รับผิดชอบการจัดหาอาหาร น้ำ และเชื้อเพลิงสำหรับครอบครัว ซึ่งมักรวมถึงครอบครัวขยายด้วยSmith, Hazel "WFP DPRK Programmes and Activities: A Gender Perspective. Pyongyang: WFP, December 1999. ในขณะเดียวกัน สตรีมีอัตราการเข้าสู่กำลังแรงงานสูงที่สุดในบรรดาทุกประเทศในโลก โดยคำนวณได้ที่ร้อยละ 89United Nations Development Program and Agricultural Recovery and Environmental Protection. "Report of the Second Thematic Round Table Conference for the Democratic People's Republic of Korea". Found in Annex K: Labor Force and Employment. Geneva: UNDP, June 2000. ดังนั้น สตรีจึงต้องคงอยู่ในกำลังแรงงานและจัดหาสิ่งของจำเป็นสำหรับครอบครัวของตน

สตรีมีครรภ์และสตรีที่ให้นมบุตรเผชิญกับความยากลำบากอย่างรุนแรงในการรักษาสุขภาพ อัตราส่วนการตายมารดาเพิ่มขึ้นเป็นประมาณ 41 ต่อ 1,000 คน ขณะที่ภาวะแทรกซ้อนทั่วไป เช่น ภาวะเลือดจาง การตกเลือด และการคลอดก่อนกำหนดกลายเป็นเรื่องปกติเนื่องจากการขาดวิตามินUNICEF, "Situation of Children and Women (1999)Dilawar Ali Khan, "Democratic People's Republic of Korea: Improving the Quality of Vasic Social Services for the Most Vulnerable Children and Women", mimeo, UNICEF Pyongyang, April 2001. มีประมาณการว่าจำนวนการเกิดลดลงประมาณ 0.3 คนต่อสตรีหนึ่งคนในช่วงเวลานั้น

เด็ก
เด็ก โดยเฉพาะที่มีอายุต่ำกว่าสองปี เป็นกลุ่มที่ได้รับผลกระทบมากที่สุดจากทั้งทุพภิกขภัยและความยากจนในช่วงเวลาดังกล่าว องค์การอนามัยโลกรายงานอัตราการตายสำหรับเด็กที่ 93 ต่อทุก 1,000 คน ขณะที่อัตราการตายของทารกถูกระบุไว้ที่ 23 ต่อทุก 1,000 คน มารดาที่ขาดสารอาหารพบความยากลำบากในการให้นมบุตร และไม่มีทางเลือกอื่นที่เหมาะสมแทนการปฏิบัติเชิงปกตินี้ได้ นมผงสำหรับทารกไม่ได้ถูกผลิตขึ้นภายในประเทศ และมีการนำเข้าเพียงจำนวนน้อยเท่านั้น

ทุพภิกขภัยส่งผลให้เกิดประชากรเด็กเร่ร่อนที่ไร้ที่อยู่อาศัยซึ่งรู้จักในชื่อคตเจบี (Kotjebi)

ประมาณการจำนวนผู้เสียชีวิต
จำนวนผู้เสียชีวิตที่แน่นอนในช่วงวิกฤตการณ์ระยะรุนแรงตั้งแต่ ค.ศ. 1994 ถึง 1998 ยังคงไม่มีความแน่นอน ตามความเห็นของนักวิจัย อันเดรย์ ลันคอฟ ทั้งค่าประมาณการในระดับที่สูงเกินไปและต่ำเกินไปต่างถูกพิจารณาว่าไม่ถูกต้อง ใน ค.ศ. 2001 และ 2007 กลุ่มนักวิจัยอิสระได้ประมาณการว่ามีผู้เสียชีวิตระหว่าง 600,000 ถึง 1,000,000 คน หรือร้อยละ 3 ถึง 5 ของประชากรก่อนเกิดวิกฤตการณ์ โดยมีสาเหตุมาจากความอดอยากและโรคภัยไข้เจ็บที่เกี่ยวกับความหิวโหยDaniel Goodkind and Loraine West, "The North Korean Famine and Its Demographic Impact", Population and Development Review 27, no. 2 (June 2001)Stephen Haggard and Marcus Noland, Famine in North Korea: Markets, Aid, and Reform (New York: Columbia University Press, 2007), pp. 72–76 ใน ค.ศ. 1998 คณะทำงานรัฐสภาสหรัฐซึ่งเดินทางไปเยือนประเทศดังกล่าวรายงานว่า: "ดังนั้น เราจึงให้ช่วงของการประมาณการไว้ที่ผู้เสียชีวิต 300,000 ถึง 800,000 คนต่อปี โดยพุ่งสูงสุดใน ค.ศ. 1997 ซึ่งจะทำให้จำนวนผู้เสียชีวิตทั้งหมดจากการขาดแคลนอาหารในเกาหลีเหนืออยู่ที่ระหว่าง 900,000 ถึง 2,400,000 คนระหว่าง ค.ศ. 1995 ถึง 1998" คณะของดับเบิลยู. คอร์ตแลนด์ โรบินสันพบ "การเสียชีวิตส่วนเกิน" (อัตราการตายที่เพิ่มสูงขึ้นอันเป็นผลจากการเสียชีวิตก่อนวัยอันควร) จำนวน 245,000 คน หรือร้อยละ 12 ของประชากรในภูมิภาคหนึ่งที่ได้รับผลกระทบ เมื่อนำผลลัพธ์ดังกล่าวมาเป็นขีดจำกัดสูงสุดและคาดการณ์ครอบคลุมประชากรเกาหลีเหนือทั้งหมดในทุกจังหวัดของประเทศจะได้ขีดจำกัดสูงสุดของผู้เสียชีวิตที่เกี่ยวข้องกับทุพภิกขภัยอยู่ที่ 2,000,000 คนThey Think They're Normal p. 155 แอนดรูว์ แนตซิออสและคนอื่น ๆ ประมาณการจำนวนผู้เสียชีวิตไว้ที่ 2–3 ล้านคนAndrew S. Natsios states, "From 1994 to 1998, 2–3 million people died of starvation and hunger-related illnesses, and the famine has generated a range of social and political effects". Natsios, "The Politics of Famine in North Korea" (Washington, D.C.: United States Institute of Peace, August 2, 1999.)

ตามการวิจัยของสำนักสำมะโนสหรัฐใน ค.ศ. 2011 ช่วงที่น่าจะเป็นไปได้ของการเสียชีวิตส่วนเกินระหว่าง ค.ศ. 1993 ถึง 2000 อยู่ระหว่าง 500,000 ถึง 600,000 คน และรวมการเสียชีวิตส่วนเกินทั้งหมด 600,000 ถึง 1,000,000 คนตั้งแต่ ค.ศ. 1993 ถึง 2008

ตลาดมืด
ในขณะเดียวกัน ปีแห่งทุพภิกขภัยยังถูกทำเครื่องหมายด้วยการฟื้นตัวอย่างรวดเร็วของกิจกรรมตลาดเอกชนผิดกฎหมาย การลักลอบนำเข้าสินค้าข้ามพรมแดนเฟื่องฟู และมีชาวเกาหลีเหนือมากถึง 250,000 คนอพยพเข้าสู่ประเทศจีน อมรรตยะ เสน กล่าวถึงธรรมาภิบาลที่เลวร้ายว่าเป็นหนึ่งในปัญหาเชิงโครงสร้างและเศรษฐกิจที่มีส่วนทำให้เกิดทุพภิกขภัย แต่ดูเหมือนว่าทุพภิกขภัยยังนำไปสู่การทุจริตของรัฐบาลอย่างกว้างขวาง ซึ่งส่งผลให้การควบคุมและกฎระเบียบเก่าของรัฐบาลเกือบจะล่มสลายStephen Haggard and Marcus Noland, 2007, Famine in North Korea: Markets, Aid, and Reform, New York: Columbia University Press.

เมื่อเชื้อเพลิงกลายเป็นของหายากในขณะที่ความต้องการด้านโลจิสติกส์เพิ่มขึ้น จึงเกิดการดำเนินงานที่เรียกว่า ซอบีชา (, "รถบริการ") โดยผู้ประกอบการจะให้บริการขนส่งแก่ธุรกิจ สถาบัน และบุคคลที่ไม่มีช่องทางการขนส่งอื่นในขณะที่รถยนต์นั้นถูกถือครองอย่างเป็นทางการโดยวิสาหกิจหรือหน่วยงานที่ถูกกฎหมายซึ่งเป็นผู้จัดหาใบอนุญาตการขนส่งให้ด้วย

ด้วยความสิ้นหวังที่มาจากทุพภิกขภัยรวมถึงการค้าและการพาณิชย์นอกระบบ ชาวเกาหลีเหนือได้พัฒนาตลาดมืดของตนเอง และยิ่งไปกว่านั้น พวกเขายังอยู่รอดได้ด้วยการปรับตัวDavid Kang, "They Think They're Normal: Enduring Questions and New Research on North Korea", International Security, Vol. 36 No. 3, Winter 2011/12, pp. 141–71 อันเดรย์ ลันคอฟบรรยายกระบวนการนี้ว่าเป็น "การตายตามธรรมชาติของลัทธิสตาลินในเกาหลีเหนือ"

เงินเดือนอย่างเป็นทางการโดยเฉลี่ยใน ค.ศ. 2011 เทียบเท่ากับ 2 ดอลลาร์สหรัฐต่อเดือน อย่างไรก็ตาม รายได้ต่อเดือนที่แท้จริงอาจประมาณการได้ที่ประมาณ 15 ดอลลาร์สหรัฐเนื่องจากชาวเกาหลีเหนือส่วนใหญ่หารายได้จากธุรกิจขนาดเล็กผิดกฎหมาย ได้แก่ การค้า การเกษตรเพื่อยังชีพ และงานหัตถกรรม เศรษฐกิจนอกระบบนี้ส่วนใหญ่ถูกครอบงำโดยผู้หญิง เนื่องจากผู้ชายถูกคาดหมายให้ต้องไปปรากฏตัวที่สถานที่ทำงานอย่างเป็นทางการ แม้โรงงานส่วนใหญ่จะใช้งานไม่ได้แล้วก็ตาม

การตอบสนองจากนานาชาติ
ความช่วยเหลือเบื้องต้นแก่เกาหลีเหนือเริ่มขึ้นตั้งแต่ ค.ศ. 1990 โดยเป็นการสนับสนุนขนาดเล็กจากกลุ่มศาสนาในเกาหลีใต้และความช่วยเหลือจากยูนิเซฟ"Humanitarian Aid Toward North Korea: A Global Peace-Building Process", East Asian Review, Winter 2001. ต่อมาในเดือนสิงหาคม ค.ศ. 1995 เกาหลีเหนือยื่นคำร้องอย่างเป็นทางการเพื่อขอรับความช่วยเหลือด้านมนุษยธรรมและประชาคมโลกได้ตอบสนองตามลำดับ:Staff (January 2013) Quantity Reporting – Food Aid to North Korea  World Food Program, Retrieved 2 February 2013.
+ ความช่วยเหลือด้านอาหารแบ่งตามปี (พันตัน) ผู้ช่วยเหลือ 1995 1996 1997 1998 1999 2000 2001 2002 2003 2004 2005 2006 2007 2008 2009 2010 2011 รวมเกาหลีใต้  150    3   60   48   12  352  198  458  542  407  493   80  431   59     23   3,314จีน  100 150 151 201 280 420 330 212 132 451207 264  116   3,015สหรัฐ  22 193 231 589 351 319 222 47 105 28   171 121 1  2,400อื่น ๆ 394 380 501 361 198 248 571 168 143 201 125 20 26 145 61 71 47 3,661รวม  544  505  904  791 1,000 1,231 1,508 1,178  944  845 1,097  307  721  375  298   95   4712,390thumb|ขบวนรถบรรเทาทุกข์จากเกาหลีใต้บรรทุกวัว 501 ตัวในรถ 50 คันมุ่งหน้าไปยังเกาหลีเหนือเมื่อวันที่ 27 ตุลาคม ค.ศ. 1998

ตั้งแต่ ค.ศ. 1996 สหรัฐได้เริ่มส่งความช่วยเหลือด้านอาหารไปยังเกาหลีเหนือผ่านโครงการอาหารโลก (WFP) แห่งสหประชาชาติเพื่อต่อสู้กับทุพภิกขภัย การจัดส่งพุ่งสูงที่สุดใน ค.ศ. 1999 ที่เกือบ 600,000 ตัน ทำให้สหรัฐกลายเป็นผู้บริจาคความช่วยเหลือจากต่างประเทศรายใหญ่ที่สุดแก่ประเทศเกาหลีเหนือในขณะนั้น ภายใต้รัฐบาลบุช ความช่วยเหลือถูกลดลงอย่างมากทุกปีจาก 320,000 ตันใน ค.ศ. 2001 เหลือเพียง 28,000 ตันใน ค.ศ. 2005 รัฐบาลบุชถูกวิจารณ์ว่า "ใช้อาหารเป็นอาวุธ" ในระหว่างการเจรจาเรื่องโครงการอาวุธนิวเคลียร์ของเกาหลีเหนือ แต่ยืนยันว่าเกณฑ์ของหน่วยงานเพื่อการพัฒนาระหว่างประเทศสหรัฐ (USAID) นั้นเหมือนกันสำหรับทุกประเทศและสถานการณ์ในเกาหลีเหนือได้ "ปรับปรุงดีขึ้นอย่างมากนับตั้งแต่การล่มสลายในช่วงกลางทศวรรษ 1990"

เกาหลีใต้ (ก่อนรัฐบาลอี มย็อง-บัก) และจีนยังคงเป็นผู้บริจาคความช่วยเหลือด้านอาหารรายใหญ่ที่สุดให้แก่เกาหลีเหนือ สหรัฐคัดค้านวิธีการบริจาคอาหารในลักษณะนี้เนื่องจากรัฐเกาหลีเหนือปฏิเสธที่จะอนุญาตให้ตัวแทนผู้บริจาคเข้าไปกำกับดูแลการกระจายความช่วยเหลือภายในเกาหลีเหนือ การกำกับดูแลดังกล่าวจะช่วยรับประกันว่าความช่วยเหลือจะไม่ถูกยึดและนำไปขายโดยชนชั้นนำที่มีเส้นสายหรือถูกยักยอกไปเลี้ยงกองทัพขนาดใหญ่ของเกาหลีเหนือ ใน ค.ศ. 2005 เกาหลีใต้และจีนร่วมกันจัดหาความช่วยเหลือด้านอาหารเกือบ 1 ล้านตัน โดยแต่ละฝ่ายสนับสนุนเป็นจำนวนครึ่งหนึ่ง

ความช่วยเหลือด้านมนุษยธรรมจากประเทศเพื่อนบ้านของเกาหลีเหนือถูกตัดขาดเป็นบางช่วงเพื่อยั่วยุให้เกาหลีเหนือกลับเข้าสู่การเจรจาที่ถูกคว่ำบาตร ตัวอย่างเช่น เกาหลีใต้ตัดสินใจ "เลื่อนการพิจารณา" ส่งข้าว 500,000 ตันให้แก่เกาหลีเหนือใน ค.ศ. 2006 แต่แนวคิดที่จะจัดหาอาหารเพื่อเป็นแรงจูงใจที่ชัดเจน (ต่างจากการกลับมาให้ "ความช่วยเหลือด้านมนุษยธรรมทั่วไป") นั้นถูกเลี่ยง นอกจากนี้ยังมีการหยุดชะงักของความช่วยเหลือเนื่องจากการลักขโมยตู้รถไฟที่จีนแผ่นดินใหญ่ใช้ในการส่งอาหารบรรเทาทุกข์เกิดขึ้นอย่างแพร่หลาย

พัฒนาการหลังทุพภิกขภัย
เกาหลีเหนือยังคงไม่สามารถกลับมาพึ่งพาตนเองในการผลิตอาหารได้อย่างมั่นคงและส่งผลให้ต้องพึ่งความช่วยเหลือด้านอาหารจากภายนอกเป็นระยะจากเกาหลีใต้ จีน สหรัฐ ญี่ปุ่น สหภาพยุโรป และประเทศอื่น ๆ ใน ค.ศ. 2002 เกาหลีเหนือร้องขอว่าไม่จำเป็นต้องส่งเสบียงอาหารมาให้อีกต่อไปWoo-Cumings, Meredith (2002). The political ecology of famine: the North Korean catastrophe and its lessons 

ใน ค.ศ. 2005 โครงการอาหารโลก (WFP) รายงานว่าสภาวะทุพภิกขภัยตกอยู่ในอันตรายจวนเจียนที่จะกลับคืนสู่เกาหลีเหนือ และมีรายงานว่ารัฐบาลได้ระดมชาวเมืองหลายล้านคนเพื่อช่วยเหลือชาวนาผู้ปลูกข้าวBrooke, James (1 June 2005) North Korea, Facing Food Shortages, Mobilizes Millions From the Cities to Help Rice Farmers The New York Times, Retrieved 30 January 2013. ใน ค.ศ. 2012 โครงการอาหารโลกรายงานว่าจะส่งอาหารไปยังเกาหลีเหนือโดยเร็วที่สุด โดยอาหารจะถูกแปรรูปโดยผู้แปรรูปในท้องถิ่นก่อนจากนั้นจะถูกส่งมอบโดยตรงให้แก่พลเมืองเกาหลีเหนือ

ผลผลิตทางการเกษตรเพิ่มขึ้นจากประมาณ 2.7 ล้านเมตริกตันใน ค.ศ. 1997 เป็น 4.2 ล้านเมตริกตันใน ค.ศ. 2004 ใน ค.ศ. 2008 การขาดแคลนอาหารยังคงเป็นปัญหาในเกาหลีเหนือ แม้จะน้อยกว่าในช่วงกลางถึงปลายทศวรรษ 1990 อุทกภัยใน ค.ศ. 2007 และการลดลงของความช่วยเหลือด้านอาหารได้ซ้ำเติมปัญหาให้รุนแรงขึ้น

ใน ค.ศ. 2011 ระหว่างการเยือนเกาหลีเหนือ อดีตประธานาธิบดีจิมมี คาร์เตอร์แห่งสหรัฐรายงานว่าเด็กหนึ่งในสามในเกาหลีเหนือมีภาวะทุพโภชนาการและมีการเจริญเติบโตที่แคระแกร็นเนื่องจากการขาดแคลนอาหาร นอกจากนี้เขายังระบุว่ารัฐบาลเกาหลีเหนือได้ลดปริมาณการบริโภคอาหารในแต่ละวันจาก 5,900 เป็น 2,900 กิโลจูล (1,400 เป็น 700 กิโลแคลอรี) ใน ค.ศ. 2011Bristow, Michael Ex-leaders head for North Korea BBC News Asia-Pacific, 25 April 2011, Retrieved 25 April 2011. นักวิชาการบางคนเชื่อว่าเกาหลีเหนือจงใจขยายความเกินจริงเกี่ยวกับการขาดแคลนอาหาร โดยมีเป้าหมายเพื่อขอรับเสบียงอาหารเพิ่มเติมผ่านความช่วยเหลือจากต่างประเทศสำหรับการเฉลิมฉลองเนื่องในโอกาสครบรอบวันเกิดปีที่ 100 ของคิม อิล-ซ็องที่วางแผนไว้ใน ค.ศ. 2012North Korea flouts ban on luxury goods, South Korea charges, Los Angeles Times, 22 July 2011.

ชาวเกาหลีเหนือที่หลบหนีออกมารายงานในเดือนกันยายน ค.ศ. 2010 ว่าความอดอยากได้กลับคืนสู่ประเทศอีกครั้ง มีรายงานว่าเด็กก่อนวัยเรียนชาวเกาหลีเหนือมีความสูงเฉลี่ยเตี้ยกว่าชาวเกาหลีใต้ ซึ่งนักวิจัยบางส่วนเชื่อว่าสามารถอธิบายได้ด้วยทุพภิกขภัยและทุพโภชนาการเท่านั้น ผู้คนส่วนใหญ่รับประทานเนื้อสัตว์เฉพาะในวันหยุดรัฐการเท่านั้น ได้แก่ วันเกิดของคิม จ็อง-อิล หรือวันแห่งดาวจรัสแสงในวันที่ 16 กุมภาพันธ์ และวันเกิดของคิม อิล-ซ็อง หรือวันแห่งสุริยะในวันที่ 15 เมษายน

รายงานฉบับหนึ่งโดยโตเกียวชิมบุน ในเดือนเมษายน ค.ศ. 2012 อ้างว่านับตั้งแต่อสัญกรรมของคิม จ็อง-อิลในเดือนธันวาคม ค.ศ. 2011 มีประชาชนประมาณ 20,000 คนอดอยากจนเสียชีวิตในจังหวัดฮวังแฮใต้ รายงานอีกฉบับโดยสำนักข่าวเอเชียเพรสของญี่ปุ่นในเดือนมกราคม ค.ศ. 2013 อ้างว่าในจังหวัดฮวังแฮเหนือและใต้มีผู้เสียชีวิตจากทุพภิกขภัยมากกว่า 10,000 คน สำนักข่าวระหว่างประเทศอื่น ๆ เริ่มเผยแพร่เรื่องราวเกี่ยวกับการกินเนื้อมนุษย์Williams, Robb (28 January 2013) North Korean cannibalism fears amid claims starving people forced to desperate measures The Independent, Retrieved 30 January 2013.

ในทางกลับกัน โครงการอาหารโลกได้รายงานทุพโภชนาการและการขาดแคลนอาหาร แต่ไม่ใช่ทุพภิกขภัย ใน ค.ศ. 2016 คณะกรรมการสิทธิเด็กแห่งสหประชาชาติรายงานว่าอัตราการเสียชีวิตของทารกลดลงอย่างต่อเนื่องตั้งแต่ ค.ศ. 2008 การวิเคราะห์ทางวิชาการใน ค.ศ. 2016 พบว่าสถานการณ์ดีขึ้นอย่างมากนับตั้งแต่ทศวรรษ 1990 และระดับสุขภาพและโภชนาการของเกาหลีเหนือนั้นอยู่ในระดับเดียวกับประเทศกำลังพัฒนาอื่น ๆ ใน ค.ศ. 2017 อันเดรย์ ลันคอฟ นักวิเคราะห์ แย้งว่าการทำนายก่อนหน้านี้เกี่ยวกับการกลับมาของทุพภิกขภัยนั้นไม่มีมูลความจริง และวันเวลาแห่งความอดอยากได้ผ่านพ้นไปนานแล้ว

การสำรวจใน ค.ศ. 2017 พบว่าทุพภิกขภัยได้ทำให้โครงสร้างประชากรของเกาหลีเหนือผิดเพี้ยนไป โดยเฉพาะอย่างยิ่งที่ส่งผลกระทบต่อทารกเพศชาย ผู้หญิงอายุ 20–24 ปีคิดเป็นร้อยละ 4 ของประชากร ในขณะที่ผู้ชายในกลุ่มอายุเดียวกันคิดเป็นเพียงร้อยละ 2.5 เท่านั้น ทุพโภชนาการเรื้อรังหรือที่เกิดขึ้นซ้ำลดลงจากร้อยละ 28 ใน ค.ศ. 2012 เหลือร้อยละ 19 ใน ค.ศ. 2017

ในเดือนมิถุนายน ค.ศ. 2019 ภายหลังรายงานที่จัดทำโดยสหประชาชาติระบุว่าเกาหลีเหนือประสบสภาวะการเก็บเกี่ยวที่เลวร้ายที่สุดในรอบกว่าหนึ่งทศวรรษพร้อมกับการขาดแคลนอาหารอย่างรุนแรงซึ่งส่งผลกระทบต่อประชากรร้อยละ 40 ของเกาหลีเหนือ เกาหลีใต้จึงดำเนินแผนการจัดหาความช่วยเหลือด้านอาหารมูลค่า 8 ล้านดอลลาร์สหรัฐให้แก่เกาหลีเหนือ ความช่วยเหลือของรัฐบาลเกาหลีใต้ที่มีต่อเกาหลีเหนือนั้นถูกมองอย่างกว้างขวางว่ามีวาระทางการเมืองในการปรับปรุงความสัมพันธ์ระหว่างเกาหลี แม้รัฐบาลเกาหลีใต้จะยืนกรานที่จะแยกความช่วยเหลือออกจากการเมือง

ดูเพิ่ม 

เกษตรกรรมในประเทศเกาหลีเหนือ
เศรษฐกิจเกาหลีเหนือ
ความสัมพันธ์ระหว่างประเทศของประเทศเกาหลีเหนือ
ประวัติศาสตร์เกาหลีเหนือ
สิทธิมนุษยชนในประเทศเกาหลีเหนือ
ความสัมพันธ์ญี่ปุ่น–เกาหลีเหนือ
คตเจบี
ความสัมพันธ์เกาหลีเหนือ–จีน
ความสัมพันธ์เกาหลีเหนือ–เกาหลีใต้
ความสัมพันธ์เกาหลีเหนือ–สหรัฐ
ความสัมพันธ์เกาหลีเหนือ–สหรัฐ
การเมืองเกาหลีเหนือ
การผลิตมันฝรั่งในประเทศเกาหลีเหนือ
ช่วงเวลาพิเศษ
นโยบายตะวันฉาย
โครงการอาหารโลก

 อ้างอิง 

 แหล่งข้อมูลอื่น
 Newspaper account (Daily Telegraph) including famine deaths of kindergarten children.
 Korea Forest Service 

หมวดหมู่:ทุพภิกขภัย
หมวดหมู่:ประวัติศาสตร์เกาหลีเหนือ
หมวดหมู่:คิม อิล-ซ็อง